**Az épített örökség menedzsmentje**

* Kód: FEEK7
* Szemeszter: 3
* Kreditszám: 2
* Órák száma (ea/gy/lab): 2/0/0
* Konzultációk száma: 4
* Számonkérés módja: kollokvium
* Előfeltételek: **A kulturális örökség menedzselése**
* Tantárgy felelős: Szabó Éva dr.
* Tantárgy koordinátor: Szabó Éva dr.

**Rövid leírás:**

„A kulturális örökség menedzselése” című tárgy az örökségmenedzsment általános érvényű - minden típusú örökségre kiterjedő - tudástartalmat felvonultató ismeretátadása után az épített örökség menedzsmentjére fókuszál. A hallgatók az alapfogalmak, a folyamatok, esettanulmányokon keresztül történő megismerése által képessé válnak a kulturális menedzsment és az örökségvédelem piaci és intézményi szereplőinél a stratégiai és a gyakorlati feladatok elvégzésére, valamint a kulturális örökség menedzselését végző piaci szereplők és intézmények korszerű irányítására.

**Tartalom**:

- Az épített örökség védelmében-fejlesztésében résztvevő, vagy abban érdekelt szereplők feltérképezése, viszonyaik, kapcsolati és működési rendszerük feltárása, elemzése.

- Az épített örökség védelmének érdekében történő tevékenységek alapelveinek rendszerezése az állagmegóvás, a fenntartás, az üzemeltetés, a fejlesztés és a más funkciójú hasznosítás témaköreiben

- Az épített örökség fenntartható megóvásához, kezeléséhez és fejlesztéséhez szükséges menedzsment (fókuszban a projektterv - előkészítés, a finanszírozás és a megvalósítás) és marketing feladatok ismereteinek átfogó értelmezése, gyakorlati példákon keresztül

**Általános követelmények:**

A félévzárás módja, feltétele: Az előadásokon a kreditrendszerű TVSZ előírása szerinti részvétel. A kiadott feladat határidőre való leadása, és elfogadtatása. A vizsgaidőszakban meghirdetett időpontokban a hallgató szóbeli vizsga keretében számol be a félév során megszerzett ismeretanyagból. A féléves feladat bemutatása alapján megajánlott jegy adható.

**Cél:**

Az épített örökség rehabilitációja, revitalizációja alapismereteinek, szereplőinek, érdekérvényesítésének megismerése pécsi, magyarországi példákon keresztül.

**Módszer:**

Előadás ill. tanulmányi kirándulás keretében esettanulmányok bemutatása, egyéni feladatok készítése, prezentáció, tanulmány bemutatása.

**Irodalom:**

Kötelező irodalom:

Órai kiadott anyagok

Ajánlott irodalom:

Szabó Lajos: Projekt Menedzsment (2012) Pearson Kiadó, Budapest

[Józsa, Piskóti, Rekettye, Veres](http://webshop.animare.hu/kereses.aspx?q=J%c3%b3zsa%2c+Pisk%c3%b3ti%2c+Rekettye%2c+Veres&w=4): Döntésorientált Marketing (2005): Marketingmenedzsment. Akadémiai Kiadó, Budapest

Magas, I. (2002): Kapitalizmus felülnézetből – a piacok és a természet logikája. Aula

[Tanulmányok az örökségmenedzsmentről 1. kötet: A világörökség és kezelése](http://www.unesco.hu/archivum-2009-vegeig/hirek-esemenyek/tanulmanyok) (2009) Információs Társadalomért Alapítvány, Budapest

Tanulmányok az örökségmenedzsmentről 2. - Kulturális örökségek kezelése (2011) Információs Társadalomért Alapítvány, Budapest

**Követelmények, pótlások:**

Feladat: Kiadott témában tanulmány, prezentáció készítése és bemutatása, maximum 20 percben.

Beadási határidő: 11. oktatási hét (utolsó konzultáció)

**Program - Tematika**

|  |  |
| --- | --- |
| **Levelező** | **Foglalkozások** |
| 3. hét | Alapfogalmak – az épített örökség fogalma. Szakmai előadáson részvétel. |
| 5. hét | Örökségvédelmi törvény, az örökségvédelem szervezete. Műemlékjegyzék. Adatbázisok.  **Egyéni feladat kiadása.** |
|  | ŐSZI SZÜNET |
| 7. hét | Örökségvédelmi helyreállítási projekt helyszíni bemutatása, elemzése.  **Feladat konzultációja.** |
| 11. hét | Egyéni feladatok bemutatása, közös elemzése, értékelése. Magyar és nemzetközi helyreállítási, rehabilitációs, revitalizációs példák bemutatása, elemzése.  **Feladat bemutatása.** |

Pécs, 2015. szeptember 15.

**Dr. Szabó Éva DLA**egyetemi docens   
tantárgyfelelős  
**PTE MIK**7624 Pécs, Boszorkány u. 2. III. 331.  
06 72 503 650 – 23838  
szaboe@pmmik.pte.hu